Meghalajaj subtropikaj arbaroj

La **meghalajaj subtropikaj arbaroj** estas tersupraĵa ekoregiono en la hinda ekoprovinco de la orientalisa ekozono laŭ la tipologio de la Monda Natur-Fonduso (WWF). Biome la ekoregiono apartenas al montaraj subtropikaj humidaj foliarbaroj de orienta Barato. Ĝi okupas 41 700 kvadratajn kilometrojn, kaj ampleksas Ĥasi-Montetojn, Garo-Montetojn, kaj Jaintia-Montetojn de la barata subŝtato Meghalajo, kaj limtuŝantajn partojn de la subŝtato Asamo. La ekoregiono estas unu el plej biodiversec-riĉaj en Barato kun granda diverseco de birdoj, mamuloj kaj plantoj. Ĝi estas parto de la tutmondaj 200-regiono naga-manipuri-ĉin-montetaj humidaj arbaroj, kaj de la Hindoĉina biodiverseco-riĉaĵejo .eta|220px|Tutmonda situo de la tropikaj humidaj foliarbaroj.
[eta|220px|Meghalajaj subtropikaj arbaroj apud la Nohkalikaj-[akvofalo.]]

## Priskribo 
La ekoregiono kovras tiujn partojn de Ĥasi-Montetoj, Garo kaj Jaintia kiuj troviĝas super altitudo de 1 000 metroj. La subtropikaj arbaroj situas inter la tropikaj malaltaĵaj malsupra-gango-ebenaĵaj humidaj deciduaj arbaroj sude kaj okcidente, kaj la kvazaŭĉiamverdaj arbaroj de la bramaputra valo norde.

Ĝi estas unu el la plej humidaj ekoregionoj en la mondo, kun iuj lokoj, nome Mavsinram kaj Ĉerapunji, jare ricevante ĝis dek unu metrojn da pluvo.

## Flaŭro 
Ĝi estas centro de diverseco por la arbo-genro *Magnolia* kaj *Michelia*, kaj la familioj *Elaeocarpaceae* kaj *Elaeagnaceae*. Pli ol 320 specioj de orkidacoj estas indiĝenaj en Meghalajo. La endemia *Nepenthes khasiana* estas nuntempe minacata specio.

La maturaj arbaroj havas densan subarbaraĵon de bambuoj kaj kanoj, kun *Dendrocalamus hamiltonii* speciale komuna. La arboj estas ornamataj de grimpoplantoj kaj epifitoj.

## Faŭno 
La ekoregiono gastigas 110 mamulospeciojn, neniu el ili estanta endemia. La specioj inkludas la tigron *(Panthera tigris)*, la nebulan neofelison *(Neofelis nebulosa)*, la azian elefanton *(Elephas maximus)*, la montaran kuonon *(Cuon alpinus)*, la malajan urson *(Ursus malayanus)*, la hindan longlipan urson *(Melursus ursinus)*, *Lutrogale perspicillata* (musteledoj), la grandan hindan zibeton *(Viverra zibetha)*, la ĉinan manison *(Manis pentadactyla)*, la hindan manison *(Manis crassicaudata)*, la asaman makakon *(Macaca assamensis)*, la stumpvostan makakon *(Macaca arctoides)*, *Semnopithecus pileatus* (cerkopitekedoj), kaj la blankbrovan gibonon *(Hylobates hoolock)*.

## Bibliografio 
*  Wikramanayake, Eric; Eric Dinerstein; Colby J. Loucks; et al. 2002 : Terrestrial Ecoregions of the Indo-Pacific: a Conservation Assessment, *Island Press*, Washington, DC.

## Vidu ankaŭ 
* Ekologia klasifiko de la tersupraĵoj
* Konservada stato de ekoregiono

## Eksteraj ligiloj 
*  Ekoregiono IM0126 : Meghalajaj subtropikaj arbaroj (WWF)
*  Meghalajaj subtropikaj arbaroj (*WWF-Wildworld*)
*  Meghalajaj subtropikaj arbaroj (*Wildworld*) - Nacia Geografia Societo
*  Meghalajaj subtropikaj arbaroj (*The Encyclopedia of Earth*)
*  Meghalajaj subtropikaj arbaroj (*Globalspecies*) 
*  Situo de la ekoregiono IM0126 : tajpu : *Meghalaya subtropical forests*
*  Tutmondaj 200; numero 34 : Naga-manipuri-ĉin-montetaj humidaj arbaroj (WWF) 
*  Hindoĉina biodiverseco-riĉaĵejo (Naturprotekto Internacia) 

Kategorio:Orientalisaj ekoregionoj
Kategorio:Tropikaj kaj subtropikaj humidaj foliarbaroj
Kategorio:Global 200
Kategorio:Biodiverseco-riĉaĵejoj
Kategorio:Geografio de Barato